**附件**：

《习近平用典》全书典籍、原典、出处

（人民日报出版社，2015年2月第1版）

**敬民篇**

1、**人视水见形，视民知治不。**

原典：汤征诸侯。葛伯不祀,汤始伐之。汤曰:“予有言:人视水见形,视民知治不。”伊尹曰:“明哉!言能听,道乃进。君国子民,为善者皆在王官。勉哉,勉哉!”汤曰:“汝不能敬命,予大罚殛之,无有攸赦。”作汤征。

 ——〔西汉〕司马迁《史记·殷本纪第三》

2、**但愿苍生俱饱暖，不辞辛苦出山林**。

原典：凿开混沌得乌金，藏蓄阳和意最深。爝火燃回春浩浩，洪炉照破夜沉沉。鼎彝元赖生成力，铁石犹存死后心。但愿苍生俱饱暖，不辞辛苦出山林。

 ——[明]于谦《咏煤炭》

3、**衙斋卧听萧萧竹，疑是民间疾苦声。些小吾曹州县吏，一枝一叶总关情。**

原典：街斋卧听萧萧竹，

疑是民间疾苦声。

些小吾曹州县吏，

一枝一叶总关情。

 ——[清]郑燮《潍县署中画竹呈年伯包大中丞括》

4、**政之所兴在顺民心，政之所废在逆民心。**

原典：政之所兴在顺民心;政之所废在逆民心。民恶忧劳，我佚乐之;民恶贫贱，我富贵之;民恶危坠，我存安之，民恶灭绝，我生育之。......故从其四欲，则远者自亲;行其四恶，则近者叛之。故知予之为取者，政之宝也。

 ——[春秋]管子《管子•牧民•四顺》

5、**治政之要在于安民，安民之道在于察其疾苦。**

原典：窃闻致理之要，惟在于安民，安民之道，在察其疾苦而已。......然尚有一事为民病者，带征钱粮是也。所谓带征者，将累年拖欠，搭配分数，与同见年钱粮，一并催征也。......况今考成法行，公私积贮，颇有赢余，即蠲此积逋，于国赋初无所损，而令膏泽洽乎黎庶，颂声溢于寰宇，民心固结，邦本辑宁，久安长治之道，计无便于此者，伏乞圣裁施行。

 ——[明]张居正《请蠲积逋以安民生疏》

6、**乐民之乐者，民亦乐其乐；忧民之忧者，民亦忧其忧。**

原典:齐宣王见孟子于雪宫。王曰:“贤者亦有此乐乎?”孟子对曰:“有。人不得则非其上矣。不得而非其上者，非也;  为民上而不与民同乐者，亦非也。乐民之乐者，民亦乐其乐；忧民之忧者，民亦忧其忧。乐以天下，忧以天下，然而不王者，未之有也。......”

 ——[战国]孟子《孟子·梁惠王下》

7、**德莫高于爱民，行莫贱于害民。**

原典:叔向问晏子曰:“意孰为高?行孰为厚?”对曰:  “意莫高于爱民，行莫厚于乐民。”又问曰:“意孰为下?行孰为贱?”对曰:“意莫下于刻民，行莫贱于害身也。”

 ——[战国至秦]《晏子春秋• 内篇•问下》

8、**去民之患，如除腹心之疾**。

原典:陛下诚能择奉公疾恶之臣而使行之，陛下厉精而察之，去民之患，如除腹心之疾，则其以私罪至某、赃罪正入已至若干者，非复过误，适陷于深文者也。

 ——[北宋]苏辙《上皇帝书》

9、**安得广厦千万间，大庇天下寒士俱欢颜。**

原典:八月秋高风怒号，卷我屋上三重茅。茅飞渡江洒江郊，高者挂罥长林梢，下者飘转沉塘坳。……布衾多年冷似铁，娇儿恶卧踏里裂。床头屋漏无干处，  雨脚如麻未断绝。自经丧乱少睡眠，长夜沾湿何由彻。安得广厦千万间，大庇天下寒士俱欢颜，风雨不动安如山。呜呼!何时眼前突兀见此屋，吾庐独破受冻死亦足。

 ——[唐]杜甫《茅屋为秋风所破歌》

10、**利民之事，丝发必兴；厉民之事，毫末必去。**

原典:圣人之治天下，利民之事，丝发必兴;厉民之事，  毫末必去。关市之赋，厉民之甚者也。周公制礼， 其肯笔之于书以为常法哉?昔文王治岐，关市讥而不征。武王有天下， 奉行不变。……使赋及关市，宁非横敛乎?吾以是知《周官》非周公所作，决也!

 ——[清]万斯大《周官辨非•天官》

**为政篇**

11、**政者，正也。其身正，不令而行；其身不正，虽令不从。**

原典:季康子问政于孔子。孔子对曰:“政者， 正也。子帅以正，孰敢不正?”

 ——[春秋]孔子《论语•颜渊》

子曰:  “其身正，不令而行;其身不正，虽令不从。”

 ——[春秋]孔子《论语•子路》

12、**为国不可以生事，亦不可以畏事。**

原典：夫为国不可以生事，亦不可以畏事。畏事之弊， 与生事均。譬如无病而服药，与有病而不服药，皆可以杀人。 夫生事者，无病而服药也。畏事者，有病而不服药也。乃者阿里骨之请，人人知其不当予，而朝廷予之，以求无事，然事之起，乃至于此，不几于有病而不服药乎?今又欲遽的夏人之使，则是病未除而药先止，其与几何。

 ——[北宋]苏轼《因擒鬼章论西羌夏人事宜札子》

13、**安而不忘危，存而不忘亡，治而不忘乱。**

原典：子曰:  “危者，安其位者也。亡者，保其存者也。乱者，有其治者也。是故君子安而不忘危，存而不忘亡，治而不忘乱，是以身安而国家可保也。《易》曰:‘其亡其亡， 系于苞桑。’ ”

 ——[殷周至秦汉]《周易• 系辞下》

14、**天下之患，最不可为者，名为治平无事，而其实有不测之忧。坐观其变而不为之所，则恐至于不可救**。

原典：天下之患，最不可为者，名为治平无事， 而其实有不测之忧。坐观其变而不为之所，  则恐至于不可救;起而强为之，则天下狃于治平之安，而不吾信。  唯仁人君子豪杰之士，为能出身为天下犯大难，以求成大功。此固非勉强期月之间，而苟以求名者之所能也。

 ——[北宋]  苏轼《晁错论》

15、**治国犹如栽树，本根不摇则枝叶茂荣。**

原典：贞观九年。太宗谓侍臣曰:“往昔初平京师，宫中美女珍玩，无院不满。 炀帝意犹不足，征求无已，兼东西征讨，穷兵黩武，百姓不堪，遂致亡灭。此皆朕所目见。故夙夜孜孜，惟欲清净，使天下无事。遂得徭役不兴，年谷丰稔，百姓安乐。夫治国犹如栽树，本根不摇则枝叶茂荣。君能清净，百姓何得不安乐乎?”

 ——[唐]吴兢《贞观政要•政体第二》

16、**以实则治，以文则不治。**

原典：然有治不治者，以实则治，以文则不治。若徒以文也，譬之优偶之戏，衣冠言貌，陈事辨理，无不合度，而岂其实哉!

 ——[清]唐甄《潜书•权实》

17、**审大小而图之，酌缓急而布之；连上下而通之，衡内外而施之。**

原典：穆公曰:“诚如先生之言，遂可以霸天下乎?”蹇叔对曰:“未也。夫霸天下者有三戒:毋贪，  毋忿，毋急。贪则多失，忿则多难，急则多蹶。夫审大小而图之，乌用贪?衡彼已而施之，乌用忿?酌缓急而布之，乌用急?君能戒此三者，于霸也近矣。”

 ——[明]冯梦龙《东周列国志•第二十六回》

18、**为之于未有，治之于未乱。**

原典：其安易持，其未兆易谋;其脆易泮，其微易散。为之于未有，治之于未乱。

 ——[春秋]老子《老子•第六十四章》

19、**政如农功，日夜思之。**

原典：子产曰:  “政如农功，日夜思之，思其始而成其终。朝夕而行之，行无越思，如农之有畔。其过鲜矣。  ”

 ——[春秋]左丘明《左传，襄公二十五年》

20、**政令时，则百姓一，贤良服。**

原典：君者，善群也。群道当，则万物皆得其宜，六畜皆得其长，群生皆得其命。故养长时，则六畜育;杀生时，则草木殖;政令时，则百姓一，贤良服。

 ——[战国]荀子《荀子•王制》

21、**以天下之目视，则无不见也；以天下之耳听，则无不闻也；以天下之心虑，则无不知也。**

原典：目贵明，耳贵聪，心贵智。以天下之目视，则无不见也;以天下之耳听，则无不闻也;以天下之心虑，则无不知也。辐凑并进，则明不塞矣。

 ——[春秋]管子《管子•九守•主明》

22、**审度时宜，虑定而动，天下无不可为之事。**

原典：黄酋书，  昨鉴川公亦曾抄寄本兵。此酋贪纵寡谋，终当归吾羁绁。观其书词，已非昔时之倔强，可用其几而制之。……但愿审度时宜，  虑定而动，天下无不可为之事。况今时则易然耳。

 ——[明]张居正《答宣大巡抚吴环洲策黄酋》

23、**临大事而不乱，临利害之际不失故常。**

原典：夫宽深不测之量，古人所以临大事而不乱，有以镇世俗之躁，盖非以隔绝上下之情，养尊而自安也。

 ——[北宋]苏轼《策略四》

敕陈侗:士临利害之际而不失故常者，鲜矣。

 ——[北宋]苏轼《陈侗知陕州制》

24、**为政以德，譬如北辰，居其所而众星拱之。**

原典：子曰:“为政以德，譬如北辰，居其所而众星共之。”

 ——[春秋]孔子《论语•为政》

**立德篇**

25、**当官之法，惟有三事，曰清、曰慎、曰勤。**

原典：当官之法，惟有三事:曰清、曰慎、曰勤。知此三者，可以保禄位，可以远耻辱，可以得上之知，可以得下之援。

 ——[南宋]吕本中《官箴》

26、第二则:**取法于上，仅得为中；取法于中，故为其下。**

原典：古人有云:非知之难，惟行之不易。行之可勉，惟终实难。是以暴乱之君，非独明于恶路;圣哲之主，非独见于善途。良由大道远而难遵，邪径近而易践。小人俯从其易，不得力行其难，故祸败及之。君子劳处其难，不能力居其易，故福庆流之。……取法于上，仅得为中;取法于中，故为其下。

 ——[唐]李世民《帝范》

27、**一心可以丧邦，一心可以兴邦，只在公私之间尔。**

原典：仲弓曰:“焉知贤才而举之?”子曰:“举尔所知。尔所不知，人其舍诸?”便见仲弓 与圣人用心之大小。推此义。则一心可以丧邦， 一心可以兴邦，只在公私之间尔。

 ——[北宋]程颢、程颐《二程集•河南程氏遗书•卷第十一》

28、**修其心治其身，而后可以为政于天下。**

原典：五行，天所以命万物者也，故“初一曰五行”。五事， 人所以继天道而成性者也，故“次二曰敬用五事”。五事，人君所以修其心、治其身者也，修其心治其身，而后可以为政于天下，故“次三曰农用八政”。

 ——[北宋]王安石《洪范传》

29、**为官避事平生耻。**

原典：君子之道，莫大乎以忠诚为天下倡。 世之乱也，上下纵于亡等之欲，奸伪相吞，变诈相角，自图其安而予人以至危。畏难避害，  曾不肯捐丝粟之力以拯天下，得忠诚者起而矫之。克已而爱人， 去伪而崇拙，躬履诸难，而不责人以同患，浩然捐生，如远游之还乡，而无所顾悸。由是众人效其所为，  亦皆以苟活为羞，以避事为耻。

 ——[清]曾国藩《治心经.诚心篇》

30、**人之忠也，犹鱼之有渊。**

原典：人之忠也，犹鱼之有渊。鱼失水则死，人失忠则凶。故良将守之，志立而名扬。

 ——[三国•蜀汉]诸葛亮《兵要》

31、**不患位之不尊，而患德之不崇。**

原典：应之曰:“是何观同而见异也?君子不患位之不尊，而患德之不崇；不耻禄之不夥，而耻智之不博。是故艺可学而行可力也。天爵高悬，得之在命，或不速而自怀，或羡旃而不臻，求之无益，故智者偭而不思。……”

 ——[东汉]张衡《应间》

32、**廉不言贫，勤不道苦。**

原典：廉不言贫，勤不言苦;尊其所闻，行其所知。

 ——古格言联(河南内乡县衙楹联)

33、**慧者心辩而不繁说，多力而不伐功，此以名誉扬天下。**

原典：慧者心辩而不繁说，多力而不伐功，此以名誉扬天下。  言无务为多而务为智，无务为文而务为察。故彼智无察，在身而情(惰)，反其路者也。

 ——[春秋战国之际]墨子《墨子•修身》

34、**静而后能安，安而后能虑，虑而后能得**。

原典：大学之道，在明明德，在亲民，在止于至善。知止而后有定，定而后能静，静而后能安，安而后能虑，虑而后能得。

 ——[春秋至秦汉]  《礼记•大学》

35、**国有四维，礼义廉耻。四维不张，国乃灭亡。**

原典：国有四维，一维绝则倾，二维绝则危，三维绝则覆， 四维绝则灭。倾可正也，危可安也，覆可起也，灭不可复错也。何谓四维?一曰礼，二曰义，三曰廉，四曰耻。

 ——[春秋]管子《管子•牧民•四维》

凡有地牧民者，务在四时，守在仓廉。……四维不张，国乃灭亡。

 ——[春秋]管子《管子•牧民•国颂》

**修身篇**

36、**与人不求备，检身若不及。**

原典：呜呼!先王肇修人纪，从谏弗咈，先民时若。居上克明，为下克忠，与人不求备，检身若不及，以至于有万邦，兹惟艰哉!

 ——[上古时代]《尚书•商书•伊训》

37、**祸莫大于不知足，咎莫大于欲得。**

原典：天下有道，却走马以粪;天下无道，戎马生于郊。  祸莫大于不知足，咎莫大于欲得。故知足之足，常足矣。

 ——[春秋]老子《老子•第四十六章》

38、**从善如登，从恶如崩。**

原典：卫彪傒适周，闻之，见单穆公曰:“......谚曰:‘从善如登，从恶如崩。’昔孔甲乱夏，四世而陨。玄王勤商，十有四世而兴。帝甲乱之，七世而陨。后稷勤周，十有五世而兴。幽王乱之，十有四世矣。守府之谓多，胡可兴也?夫周，高山、广川、大薮也，故能生是良材，  而幽王荡以为魁陵、粪士、沟渎，其有悛乎?"

 ——[春秋]左丘明《国语•周语下》

39、**见善如不及，见不善如探汤。**

原典：子曰:“见善如不及， 见不善如探汤。吾见其人矣，吾闻其语矣。隐居以求其志，行义以达其道。吾闻其语矣，未见其人也。”

 ——[春秋]孔子《论语•季氏》

40、**吾日三省吾身。**

原典：曾子曰:  “吾日三省吾身:为人谋而不忠乎?与朋友交而不信乎?传不习乎?”

                               ——[春秋]孔子《论语•学而》

41、**见贤思齐焉，见不贤而内自省也。**

原典：子曰:“见贤思齐焉， 见不贤而内自省也。”

——[春秋]孔子《论语•里仁》

42、**观于明镜，则疵瑕不滞于躯；听于直言，则过行不累乎身。**

原典：臣闻观于明镜，则疵瑕不滞于躯；听于直言，则过行不累乎身。

 ——[东汉]王粲《仿连珠》

43、**非淡泊无以明志，非宁静无以致远。**

原典：人主之居也，如日月之明也，天下之 所同侧目而视，侧耳而听，延颈举踵而望也。是故非澹薄无以明德，非宁静无以致远，非宽大无以兼覆，非慈厚无以怀众，非平正无以制断。

 ——[西汉]刘安《淮南子•主术训》

44、**同心而共济，终始如一，此君子之朋也。**

原典：臣闻朋党之说自古有之，惟幸人君辨其君子小人而已。……故臣谓小人无朋，其暂为朋者，伪也。君子则不然，所守者道义，所行者忠信，所惜者名节。以之修身，则同道而相益，以之事国，则同心而共济，终始如一，此君子之朋也。故为人君者，但当退小人之伪朋，用君子之真朋，则天下治矣。

 ——[北宋]欧阳修《朋党论》

45、**莫见乎隐，莫显乎微，故君子慎其独也。**

原典：天命之谓性，率性之谓道，修道之谓教。道也者，不可须臾离也;可离，非道也。是故君子戒慎乎其所不睹，恐惧乎其所不闻。莫见乎隐，莫显乎微，故君子慎其独也。

 ——[春秋至秦汉]  《礼记•中庸》

46、**天下事未尝不败于专而成于共。**

原典：天下之事，未尝不败于专而成于共。专则隘，隘则睽，睽则穷;共则博，博则通，通则成。故君子修身治心，则与人共其道;兴事立业，则与人共其功;道隆功著，则与人共其名;志得欲从，则与人共其利。是以道无不明，功无不成，名无不荣，利无不长。小人则不然，专已之道，而不能从善服义以自广也;专已之功，而不能任贤与能以自大也;专已之名，而日恐人之胜之也;专已之利，而不欲人之有之也。......此二者，君子、小人之大分也。

 ——[北宋]司马光《张共字大成序》

47、**以势交者，势倾则绝；以利交者，利穷则散。**

原典：子曰:“以势交者， 势倾则绝;以利交者，利穷则散。故君子不与也。”

 ——[隋]王通《中说•礼乐篇》

**笃行篇**

48、**功崇惟志，业广惟勤。**

原典：王曰: “呜呼!凡我有官君子，钦乃攸司，慎乃出令，令出惟行，弗惟反。以公灭私，民其允怀。学古入官，议事以制，政乃不迷。……戒尔卿士，功崇惟志，业广惟勤，惟克果断，乃罔后艰。……”

 ——[上古时代]《尚书·周书·周官》

49、**一勤天下无难事。**

原典：为人在世莫嗜懒，嗜懒之人才智短。百事由懒做不成，  临老噬脐悲已晚。士而懒，终身布衣不能换；农而懒， 食不充肠衣不暖;工而懒，积聚万贯成星散。……士而勤，万里青云可致身;农而勤，盈盈仓廪成红陈;工而勤，巧手超群能动人;商而勤，腰中常缠千万金。噫嘻噫嘻复噫嘻，只在勤兮与懒兮。  丈夫志气掀天地，拟上百尺竿头立。百尺竿头立不难，一勤天下无难事。

 ——[清]钱德苍《解人颐•勤懒歌》

50、**合抱之木，生于毫末；九层之台，起于累土。**

原典：合抱之木，生于毫末;九层之台，起于累土;千里之行，始于足下。为者败之，执者失之。是以圣人无为，故无败;无执，故无失。民之从事，常于几成而败之。慎终如始，则无败事。

 ——[春秋]老子《老子•第六十四章》

51、**大厦之成，非一木之材也；大海之阔，非一流之归也。**

原典：桓公与管夷吾连语三日三夜。字字投机，全不知倦。桓公大悦，乃复斋戒三日，告于太庙，欲拜管夷吾为相。夷吾辞而不受。桓公曰:“吾纳子之伯策。欲成吾志，故拜子为相。何为不受?”对曰:  “臣闻大厦之成，非一木之材也;大海之润，非一流之归也。君必欲成其大志，则用五杰。”

 ——[明]冯梦龙《东周列国志•第十六回》

52、**图难于其易，为大于其细。天下难事，必作于易；天下大事，必作于细。**

原典：为无为，事无事，味无味。大小，多少。图难于其易，为大于其细。天下难事，必作于易;天下大事，必作于细。是以圣人终不为大，故能成其大。夫轻诺必寡信，多易必多难。是以圣人犹难之，故终无难矣。

 ——[春秋]老子《老子•第六十三章》

53、**慎易以避难，敬细以远大。**

原典：有形之类，大必起于小;行久之物，族必起于少。故曰:“天下之难事必作于易，天下之大事必作于细。”是以欲制物者于其细也。故曰:“图难于其易也，为大于其细也。”千丈之堤，以蝼蚁之穴溃;百尺之室，以突隙之熛焚。……此皆慎易以避难，敬细以远大者也。

 ——[战国]韩非子《韩非子•喻老》

54、**物有甘苦，尝之者识；道有夷险，履之者知。**

原典：盖闻物有甘苦，尝之者识;道有夷险，履之者知。是以宴安日久诘戎兵，而听者忽忽;老成人丧语典形，而闻者嗤嗤。

 ——[明]刘基《拟连珠》

55、**耳闻之不如目见之，目见之不如足践之。**

原典：魏文侯使西门豹往治于邺，告之曰:“必全功、 成名、布义。”  豹曰:“敢问全功、成名、布义，为之奈何?”文侯曰:  “子往矣，是无邑不有贤豪辩博者也，无邑不有好扬人之恶、蔽人之善者也。  ……夫耳闻之不如目见之，目见之不如足践之，足践之不如手辨之;人始入官，如入晦室，久而愈明，明乃治，治乃行。”

 ——[西汉]刘向《说苑•政理》

56、**不受虚言，不听浮术，不采华名，不兴伪事。**

原典：在上者不受虚言，不听浮术，不采华名，不兴伪事。言必有用，术必有典，名必有实，事必有功。

 ——[东汉]荀悦《申鉴•俗嫌》

**劝学篇**

57、**吾生也有涯，而知也无涯。**

原典：吾生也有涯，而知也无涯。以有涯随无涯，殆已!已而为知者，殆而已矣!为善无近名，为恶无近刑。缘督以为经，可以保身，可以全生，可以养亲，可以尽年。

 ——[战国]庄子《庄子•养生主》

58、**腹有诗书气自华**

原典：粗缯大布裹生涯，腹有诗书气自华。厌伴老儒烹瓠叶，强随举子踏槐花。囊空不办寻春马，眼乱行看择婿车。

得意犹堪夸世俗，诏黄新湿字如鸦。

 ——[北宋]  苏轼《和董传留别》

59、**昨夜西风凋碧树，独上高楼，望尽天涯路。衣带渐宽终不悔，为伊消得人憔悴。众里寻他千百度，蓦然回首，那人却在灯火阑珊处。**

原典：古今之成大事业、大学问者，必经过三种之境界:“昨夜西风凋碧树。独上高楼，望尽天涯路”，此第一境也。  “衣带渐宽终不悔，  为伊消得人憔悴”，此第二境也。  “众里寻他千百度，蓦然回首，那人却在灯火阑珊处”，此第三境也。

 ——王国维 《人间词话》

60、**学而不思则罔，思而不学则殆。**

原典：子曰:“学而不思则罔， 思而不学则殆。”

 ——[春秋]孔子《论语•为政》

61、**知之者不如好之者，好之者不如乐之者。**

原典：子曰:“知之者不如好之者，好之者不如乐之者。”

 ——[春秋]孔子《论语•雍也》

62、**文变染乎世情，兴废系乎时序。**

原典：自中朝贵玄，江左称盛，因谈馀气，流成文体。是以世极迍邅，而辞意夷泰，诗必柱下之旨归，赋乃漆园之义疏。故知文变染乎世情，兴废系乎时序，原始以要终，虽百世可知也。

 ——[南朝•梁]刘勰《文心雕龙•时序》

63、**不积跬步，无以至千里；不积小流，无以成江海。**

原典：积土成山，风雨兴焉;积水成渊，蛟龙生焉;积善成德，而神明自得，圣心备焉。故不积跬步，无以至千里;不积小流，无以成江海。骐骥一跃，不能十步;驽马十驾，功在不舍。锲而舍之，朽木不折;  锲而不舍，金石可镂。

 ——[战国]荀子《荀子•劝学》

64、**少年辛苦终身事，莫向光阴惰寸功。**

原典：何事居穷道不穷，乱时还与静时同。

家山虽在干戈地，弟侄常修礼乐风。

窗竹影摇书案上，野泉声入砚池中。

少年辛苦终身事，莫向光阴惰寸功。

 ——[唐]杜荀鹤《题弟侄书堂》

65、**独学而无友，则孤陋而寡闻。**

原典：发然后禁，则扦格而不胜;时过然后学，则勤苦而难成;杂施而不孙，则坏乱而不修;独学而无友，则孤陋而寡闻;燕朋逆其师;燕辟废其学。此六者，教之所由废也。

 ——[春秋至秦汉]《礼记• 学记》

66、**学者非必为仕，而仕者必为学。**

原典：君子进则能益上之誉而损下之忧。不能而居之，诬也;无益而厚受之，窃也。学者非必为仕，而仕者必如学。

 ——[战国]荀子《荀子•大略》

67、**纸上得来终觉浅，绝知此事要躬行。**

原典：古人学问无遗力，少壮工夫老始成。纸上得来终觉浅，绝知此事要躬行。

 ——[南宋]陆游《冬夜读书示子聿》

68、**博学之，审问之，慎思之，明辨之，笃行之。**

原典：博学之，审问之，慎思之，明辨之，笃行之。有弗学，学之弗能弗措也;有弗问，问之弗知弗措也;有弗思，思之弗得弗措也;有弗辨，辨之弗明弗措也;有弗行，行之弗笃弗措也。人一能之，已百之;人十能之，己千之。果能此道矣，虽愚必明，虽柔必强。

 ——[春秋至秦汉]  《礼记•中庸》

69、**学如弓弩，才如箭镞**。

原典：学如弓弩，才如箭镞。识以领之，方能中鹄。善学邯郸，莫失故步。善求仙方，不为药误。我有禅灯，独照独知。不取亦取，虽师勿师。

 ——[清]袁枚《续诗品•尚识》

70、**学所以益才也，砺所以致刃也。**

原典：子思曰:学所以益才也;砺所以致刃也。吾尝幽处而深思，不若学之速;吾尝跂而望，不若登高之博见。故顺风而呼，声不加疾，而闻者众;登丘而招，臂不加长，而见者远。故鱼乘于水，鸟乘于风，草木乘于时。

 ——[西汉]刘向《说苑•建本》

71、**少而好学，如日出之阳；壮而好学，如日中之光；老而好学，如秉烛之明。**

原典：晋平公问于师旷曰:“吾年七十，欲学，恐已暮矣。”师旷曰:“何不炳烛乎?”平公曰:“安有为人臣而戏其君乎?”师旷曰:“盲臣安敢戏其君乎?臣闻之，少而好学，如日出之阳;壮而好学，如日中之光;老而好学，如炳烛之明。炳烛之明，孰与昧行乎?”平公曰:“善哉!”

 ——[西汉]刘向《说苑•建本》

**任贤篇**

72、**宰相必起于州部，猛将必发于卒伍。**

原典：故明主之吏，宰相必起于州部，猛将必发于卒伍。夫有功者必赏，则爵禄厚而愈劝；迁官袭级，则官职大而愈治。夫爵禄大而官职治，王之道也。

——﹝战国﹞韩非子《韩非子·显学》

73、**盖有非常之功，必待非常之人。**

原典：初置刺史部十三州。名臣文武欲尽，诏曰：“盖有非常之功，必待非常之人。故马或奔踶而致千里，士或有负俗之累而立功名。夫泛驾之马，跅弛之士，亦在御之而已。其令州郡察吏民有茂才异等，可为将相及使绝国者。”

——﹝东汉﹞班固《汉书·武帝纪第六》

74、**邦之兴，由得人也;邦之亡，由失人也。得其人，失其人，非一朝一夕之故，其所由来者渐矣。**

原典：臣观前代邦之兴，由得人也；邦之亡，由失人也。得其人，失其人，非一朝一夕之故，其所由来者渐矣。天地不能顿为寒暑，必渐于春秋；人君不能顿为兴亡，必渐于善恶。善不积，不能勃焉而兴；恶不积，不能忽焉而亡。

 ——﹝唐﹞白居易《策林·辨兴亡之由》

75、**为政之要，莫先于用人。**

原典：臣光曰：“为治之要，莫先于用人，而知人之道，圣贤所难也。是故求之于毁誉，则爱憎竞进而善恶浑殽；考之于功状，则巧诈横生而真伪相冒。要之，其本在于至公至明而已矣。为人上者至公至明，则群下之能否焯然形于目中，无所复逃矣。苟为不公不明，则考课之法，适足为曲私欺罔之资也。……”

                    ——[北宋]司马光《资治通鉴·魏纪五》

76、**思皇多士，生此王国。王国克生，维周之桢。济济多士，文王以宁。**

原典：文王在上，于昭于天。周虽旧邦，其命维新。

有周不显，帝命不时。文王陟降，在帝左右。

 ……

世之不显，厥犹翼翼。思皇多士，生此王国。

王国克生，维周之桢。济济多士，文王以宁。

 ……

                          ——[西周]  《诗经·大雅·文王》

77、**千人之诺诺，不如一士之谔谔。**

原典：赵良日：“千羊之皮，不如一狐之掖；千人之诺诺，不如一士之谔谔。武王谔谔以昌，殷纣墨墨以亡。君若不非武王乎，则仆请终日正言而无诛，可乎？”商君曰：“语有之矣，‘貌言华也，至言实也，苦言药也，甘言疾也。’夫子果肯终日正言，鞅之药也。鞅将事子，子又何辞焉！”

                  ——[西汉]司马迁《史记·商君列传第八》

78、**不知人之短，不知人之长，不知人长中之短，不知人短中之长，则不可以用人，不可以教人。**

原典：不知人之短，不知人之长，不知人长中之短，不知人短中之长，则不可以用人，不可以教人。用人者，取人之长，辟人之短；教人者，成人之长，去人之短也。惟尽知已之所短而后能去人之短，惟不恃己之所长而后能收入之长；不然，但取己所明而已，但取己所近而已。

                           ——【清】魏源《默觚·治篇七》

79、**我劝天公重抖擞，不拘一格降人才。**

原典：九州生气恃风雷，

万马齐喑究可哀。

我劝天公重抖擞，

不拘一格降人才。

                               ——[清]龚自珍《己亥杂诗》

80、**骏马能历险，力田不如牛。坚车能载重，渡河不如舟。**

原典：骏马能历险，力田不如牛。

坚车能载重，渡河不如舟。

舍长以就短，智者难为谋。

生材贵适用，幸勿多苛求。

 ——[清]顾嗣协《杂兴》

**天下篇**

81、**计利当计天下利。**

原典：计利当计天下利，求名应求万世名。

 ——于右任题赠蒋经国对联

82、**浩渺行无极，扬帆但信风。**

原典：浩渺行无极，扬帆但信风。

云山过海半，乡树入舟中。

波定遥天出，沙平远岸穷。

离心寄何处，目击曙霞东。

 ——﹝唐﹞尚颜《送朴山人归新罗》

83、**一花独放不是春，百花齐放春满园。**

原典：一花独放不是春，百花齐放春满园。

 ——﹝明清﹞《古今贤文》

84、**物之不齐，物之情也**。

原典：曰：“夫物之不齐，物之情也。或相倍蓰（xǐ），或相什百，或相千万。子比而同之，是乱天下也。巨屦（jù）小屦同贾，人岂为之哉？从许子之道，相率而为伪者也，恶能治国家？”

 ——﹝战国﹞孟子《孟子·滕文公上》

85、**若以水济水，谁能食之？若琴瑟之专壹，谁能听之？**

原典：齐侯至自田，晏子侍于遄台，子犹驰而造焉。公曰：“唯据与我和夫！”晏子对曰：“据亦同也，焉得为和？”公曰：“和与同异乎？”对曰：“异。和如羹焉，水火醯醢盐梅以烹鱼肉，燀之以薪。......今据不然。君所谓可，据亦曰可；君所谓否，据亦曰否。若以水济水，谁能食之？若琴瑟之专壹，谁能听之？同之不可也如是。”

 ——[春秋]左丘明 《左传·昭公二十年》

86、**万物并育而不相害，道并行而不相悖。**

原典：仲尼祖述尧舜，宪章文武，上律天时，下袭水土。辟如天地之无不持载，无不覆帱；辟如四时之错行，如日月之代明。万物并育而不相害，道并行而不相悖。小德川流，大德敦化，此天地之所以为大也。

 ——[春秋至秦汉]《礼记·中庸》

1. **己所不欲，勿施于人。**

原典：子贡问曰：“有一言而可以终身行之者乎？”子曰：“其‘恕’乎！己所不欲，勿施于人。”

 ——[春秋]孔子《论语·卫灵公》

88、**“既以为人，已愈有；以与人，己愈多。”**

原典：圣人不积，既以为人，己愈有; 既以与人，己愈多。天之道，利而不害; 圣人之道，为而不争。

                         ——[春秋]老子《老子·第八十一章》

89、**智者求同，愚者求异。**

原典：故曰：知之则强，不知则老，故同出而名异耳。智者察同，愚者察异。愚者不足，智者有余。有余则耳目聪明，身体轻强，老者复壮，壮者益治。是以圣人为无为之事，乐恬惔之能，从欲快志于虚无之守，故寿命无穷，与天地终。此圣人之治身也。

 ——[春秋至两汉]《黄帝内经·素问·阴阳应象大论篇》

90、**橘生淮南则为橘，生于淮北则为枳 ，叶徒相似，其实味不同。所以然者何?水土异也。**

原典：晏子至，楚王赐晏子酒，酒酣，吏二缚一人诣王，王曰:“缚者曷为者也？”对曰:“齐人也，坐盗。”王视晏子曰：“齐人固善盗乎？”晏子避席对曰:“婴闻之，橘生淮南则为橘，生于淮北则为枳，叶徒相似，其实味不同。所以然者何? 水土异也。今民生长于齐不盗，入楚则盗，得无楚之水土使民善盗耶?”
                      ——[战国至秦] 《晏子春秋·内篇·杂下》

91、**山积而高，泽积而长。**

原典：铭曰：山积而高，泽积而长。圣人之后，必大而昌。由圣与贤，或为霸强。建不克嗣，济北疏疆。齐人德之，其族称王。……乃金石刻，揭于道陲。松耶柏耶，有洛之湄。过者必下，来观信辞。

      ——[唐]刘禹锡《唐故监察御史赠尚书右仆射王公神道碑》

92、**明者因时而变，知者随事而制。**

原典：文学曰：“明者因时而变，知者随世而制。孔子曰：‘麻冕，礼也，今也纯，俭，吾从众。’故圣人上贤不离古，顺俗而不偏宜。”

 ——[西汉]桓宽《盐铁论·忧边第十二》

93、**穷则独善其身，达则兼善天下。**

原典：（宋句践谓孟子）曰：“何如斯可以嚣嚣矣？”曰：“尊德乐义，则可以嚣嚣矣。故士穷不失义，达不离道。穷不失义，故士得己焉；达不离道，故民不失望焉。古之人，得志，泽加于民；不得志，修身见于世。穷则独善其身，达则兼善天下。”

 ——[战国]孟子《孟子·尽心上》

**廉政篇**

94、**一丝一粒，我之名节;一厘一毫，民之脂膏。宽一分，民受赐不止一分;取一文，我为人不值一文。谁云交际之常，廉耻实伤;倘非不义之财，此物何来?**

原典：一丝一粒，我之名节；一厘一毫，民之脂膏。宽一分，民受赐不止一分；取一文，我为人不值一文。谁云交际之常，廉耻实伤；倘非不义之财，此物何来？

 ——﹝清﹞张伯行《禁止馈送檄》

95、**祸患常积于忽微，而智勇多困于所溺。**

原典：《书》曰：“满招损，谦得益。”忧劳可以兴国，逸豫可以亡身，自然之理也。故方其盛也，举天下之豪杰，莫能与之争；及其衰也，数十伶人困之，而身死国灭，为天下笑。夫祸患常积于忽微，而智勇多困于所溺，岂独伶人也哉！作《伶官传》。

 ——﹝北宋﹞欧阳修《新五代史·伶官传第二十五》

96、**善禁者，先禁其身而后人。**

原典：善禁者，先禁其身而后人；不善禁者，先禁人而后身。善禁之，至于不禁，令亦如之。若乃肆情于身，而绳欲于众，行诈于官，而矜实于民。求己之所有余，夺下之所不足，舍己之所易，责人之所难，怨之本也。

 ——﹝东汉﹞荀悦《申鉴·政体》

97、**公生明，廉生威**。

原典：吏不畏吾严而畏吾廉，民不服吾能而服吾公；廉则吏不敢慢，公则民不敢欺；公生明，廉生威。

 ——﹝明﹞年富《官箴》刻石

98、**俭则约，约则百善俱兴;侈则肆，肆则百恶俱纵。**

原典：俭则约，约则百善俱兴;侈则肆，肆则百恶俱纵。

 ——〔清〕金缨《格言联壁·持躬》

99、**奢靡之始，危亡之渐。**

原典：是时，魏王泰礼秩如嫡，群臣未敢谏。……遂良曰:“今四方仰德，谁弗率者？唯太子、诸王宜有定分。”……帝尝怪:“舜造漆器，禹雕其俎，谏者十余不止，小物何必尔邪?”遂良曰:“雕琢害力农，纂绣伤女工，奢靡之始，危亡之渐也。漆器不止，必金为之，金又不止，必玉为之，故谏者救其源，不使得开。及夫横流，则无复事矣。”帝咨美之。

 ——〔北宋)欧阳修、宋祁等《新唐书·列传第三十・褚遂良》

100、**物必先腐，而后虫生。**

原典：[陈涉](http://baike.baidu.com/view/194593.htm)之得民也，以[项燕](http://baike.baidu.com/view/400029.htm)、扶苏。项氏之兴也，以立楚怀王孙心；而诸侯之叛之也，以弑义帝。且义帝之立，增为谋主矣。义帝之存亡，岂独为楚之盛衰，亦增之所与同祸福也；未有义帝亡，而增能久存者也。羽之杀卿子冠军也，是弑义帝之兆也。其弑义帝，则疑增之本也，岂必待[陈平](http://baike.baidu.com/view/18641.htm)哉？物必先腐也，而后虫生之；人必先疑也，而后谗入之。[陈平](http://baike.baidu.com/view/18641.htm)虽智，[安能](http://baike.baidu.com/view/4792565.htm)间无疑之主哉？

 ——（北宋）苏轼《范增论》

101、第八则：**历览前贤国与家，成由勤俭破由奢**。

原典：历览前贤国与家，成由勤俭破由奢。

何须琥珀方为枕，岂得真珠始是车。

运去不逢青海马，力穷难拔蜀山蛇。

几人曾预南薰曲，终古苍梧哭翠华

 ——〔唐〕李商隐《咏史》

102、第九则：**诚欲正朝廷以正百官，当以激浊扬清为第一要义。**

原典:所谓大臣者，以道事君，不可则止。吾甥宜三复斯言，不贻讥于后世，则衰朽与有荣施矣。……诚欲正朝廷以正百官，当以激浊扬清为第一义，而其本在于养廉。
                         ——〔明清之际〕)顾炎武《与公肃甥书》

103、**地位清高，日月每从肩上过;门庭开豁，江山常在掌中看。**

原典：地位清高，日月每从肩上过;门庭开豁豁，江山常在掌中看。

 ——〔南宋〕朱真题白云岩书院对联

104、**禁微则易，救末者难。**

原典：夫坏崖破岩之水，源自涓涓;干云蔽日之木，起于葱青。禁微则易，救末者难，人莫不忽于微细，以致其大。恩不忍诲，义不忍割，去事之后，未然之明镜也。
          ——〔南朝·宋〕范晔《后汉书·桓荣丁鸿列传第二十七》

**信念篇**

105、**位卑未敢忘忧国。**

原典：病骨支离纱帽宽，孤臣万里客江干。

位卑未敢忘忧国，事定犹须待阖棺。

天地神灵扶庙社，京华父老望和銮。

出师一表通今古，夜半挑灯更细看。

 ——﹝南宋﹞陆游《病起书怀》

106、**千磨万击还坚劲，任尔东西南北风。**

原典:咬定青山不放松，

立根原在破岩中。

千磨万击还坚劲，

任尔东西南北风。

 ——﹝清﹞郑燮《竹石》

107、**志之所趋，无远勿届，穷山距海，不能限也。志之所向，无竖不入锐兵精甲，不能御也。**

原典：志之所趋，无远勿届，穷山距海，不能限也。志之所向，无坚不入，锐兵精甲，不能御也。

 ——〔清〕金缨《格言联壁·学问》

108、**石可破也，而不可夺坚;丹可磨也，而不可夺赤。**

原典：石可破也，而不可夺坚;丹可磨也，而不可夺赤。坚与赤，性之有也。性也者，所受于天也，非择取而为之也。豪士之自好者，其不可漫以污也，亦犹此也。
                     ——〔战国)吕不韦《吕氏春秋·诚廉》

109、**苟利国家生死以，岂因祸福避趋之？**

原典：力微任重久神疲，再竭衰庸定不支。
苟利国家生死以，岂因祸福避趋之？
谪居正是君恩厚，养拙刚于戍卒宜。
戏与山妻谈故事，试吟断送老头皮。
              ——〔清〕林则徐《赴戍登程口占示家人》

110、**天行健，君子以自强不息。**

原典：《象》曰:天行健，君子以自强不息。潜龙勿用，阳在下也。见龙在田，德施普也。终日乾乾，反复道也。或跃在渊，进无咎也。飞龙在天，大人造也。亢龙有悔，盈不可久也。用九，天德不可为首也。

 ——〔殷周至秦汉〕《周易·乾卦》

111、**富贵不能淫，贫贱不能移，威武不能屈。**

原典：景春曰:“公孙衍、张仪岂不诚大丈夫哉！一怒而诸侯惧，安居而天下熄。”孟子曰:“是焉得为大丈夫乎？子未学礼乎？丈夫之冠也，父命之;女子之嫁也，母命之，往送之门，戒之曰:往之女家，必敬必戒，无违夫子!以顺为正者，妾妇之道也。居天下之广居，立天下之正位，行天下之大道;得志，与民由之;不得志，独行其道。富贵不能淫，贫贱不能移，威武不能屈，此之谓大丈夫。”

 ——〔战国〕孟子《孟子·滕文公下》

112、**雄关漫道真如铁。**

**人间正道是沧桑。**

**长风破浪会有时。**

原典：西风烈，长空雁叫霜晨月。

霜晨月，马蹄声碎，喇叭声咽。

雄关漫道真如铁，而今迈步从头越。

从头越，苍山如海，残阳如血。

 ——毛泽东《忆秦城·奏山关》

**创新篇**

113、**苟日新，日日新，又日新。**

原典：汤之《盘铭》曰：“苟日新，日日新，又日新。”

——﹝春秋至秦汉﹞《礼记·大学》

114、**不日新者必日退。**

原典：君子之学必日新，日新者日进也。不日新者必日退，未有不进而不退者。

 ——﹝北宋﹞程颢、程颐《二程集·河南程氏遗书·卷第二十五》

115、**水之积也不厚，则其负大舟也无力。**

原典：且夫水之积也不厚，则其负大舟也无力。覆杯水于坳堂之上，则芥为之舟，置杯焉则胶，水浅而舟大也。风之积也不厚，则其负大翼也无力。故九万里则风斯在下矣，而后乃今培风;背负青天而莫之夭阏者，而后乃今将图南。
                            ——〔战国〕庄子《庄子·逍遥游》

116、**昨日是而今日非矣，今日非而后日又是矣。**

原典：夫是非之争也，如岁时然，昼夜更迭，不相一也。昨日是而今日非矣，今日非而后日又是矣。虽使孔夫子复生于今，又不知作如何非是也，而可遽以定本行罚赏哉！

 ——〔明〕李货《藏书·世纪列传总目前论》

117、**工欲善其事，必先利其器。**

原典：子贡问为仁。子曰:“工欲善其事，必先利其器。居是邦也，事其大夫之贤者，友其士之仁者。”

 ——〔春秋〕孔子《论语·卫灵公》

118、**凡益之道，与时偕行。**

原典：益:利有攸往，利涉大川。
《彖》曰:益，损上益下，民说无疆。自上下下，其道大光。“利有攸往”,中正有庆;“利涉大川”,木道乃行。益动而巽，日进无疆;天施地生，其益无方。凡益之道，与时偕行。
《象》曰:风雷益。君子以见善则迁，有过则改。
                              ——〔殷周至秦汉〕《周易·益卦》

119、**是虽常是，有时而不用;非虽常非，有时而必行。**

原典：凡天下万里皆有是非，吾所不敢诬。是者常是，非者常非，亦吾所信。然是虽常是，有时而不用;非虽常非，有时而必行。故用是而失，有矣;行非而得，有矣。是非之理不同，而更兴废，翻为我用，则是非焉在哉？观尧、舜、汤、武之成，或顺或逆，得时则昌;桀、纣、幽、厉之败，或是或非，失时则亡。五伯之主亦然。
                         ——〔战国〕尹文子《尹文子・大道上》

120、**穷则变，变则通，通则久。**

原典：神农氏没，黄帝、尧、舜氏作，通其变，使民不倦，神而化之，使民宜之。易穷则变，变则通，通则久。是以“自天佑之，吉无不利。”

 ——〔殿周至秦汉〕《周易系下》

**法治篇**

121、**国无常强，无常弱。奉法者强则国强，奉法者弱则国弱。**

原典：国无常强，无常弱。奉法者强则国强，奉法者弱则国弱。……故有荆庄、齐桓则荆、齐可以霸，有燕襄、魏安釐则燕、魏可以强。今皆亡国者，其群臣官吏皆务所以乱，而不务所以治也。其国乱弱矣，又皆释国法而私其外，则是负薪而救火也，乱弱甚矣！

 ——﹝战国﹞韩非子《韩非子·有度》

122、**立善法于天下，则天下治;立善法于一国，则一国治。**

原典：盖君子之为政，立善法于天下，则天下治；立善法于一国，则一国治。如其不能立法，而欲人人悦之，则日亦不足矣。使周公知为政，则宜立学校之法于天下矣；不知立学校而徒能劳身以待天下之士，则不唯力有所不足，而势亦有所不得也。

 ——﹝北宋﹞王安石《周公》

123、**道私者乱，道法者治。**

原典:故《本言》曰:“所以治者，法也;所以乱者，私也。法立，则莫得为私矣。”故曰:道私者乱，道法者治。上无其道，则智者有私词，贤者有私意。上有私惠，下有私欲，圣智成群，造言作辞，以非法措于上。上不禁塞，又从而尊之，是教下不听上、不从法也。是以贤者显名而居，奸人赖赏而富。贤者显名而居，奸人赖赏而富，是以上不胜下也。

 ——〔战国〕韩非子《韩非子・说使》

124、**天下之事，不难于立法，而难于法之必行。**

原典：臣等窃闻尧之命舜曰,“询事考言，乃言底可绩。”皋陶之论治曰，“率作兴事，钦哉，屡省乃成。”盖天下之事，不难于立法，而难于法之必行;不难于听言，而难于言之必效。若询事而不考其终，兴事而不加屡省，上无综核之明，人怀苟且之念，虽使尧舜为君，禹皋为佐，恐亦难以底绩而有成也。

 ——〔明〕张居正《请稽查章奏随事考成以修实政疏》

125、**法令既行，纪律自正，则无不治之国，无不化之民。**

原典：臣闻法令者，人主之大柄，而国家治乱安危之所系焉，不可不慎。缘近岁以来，赏罚之典，或尚因循，且人知法令之不足信，则赏罚何以沮动乎!……伏望陛下临决大政，信任正人。赏者必当其功，不可以恩进;罚者必当其罪，不可以幸免。邪佞者虽近必黜，忠直者虽远必收。法令既行，纪律自正，则无不治之国，无不化之民，在陛下力行而已。
                                  ——〔北宋〕包拯《上殿札子》

126、**治国者，圆不失规，方不失矩，本不失末，为政不失其道，万事可成，其功可保。**

原典：治乱之政，谓省官并职，去文就质也。夫绵绵不绝，必有乱结;纤纤不伐，必成妖孽。夫三纲不正，六纪不理，则大乱生矣。故治国者，圆不失规，方不失矩，本不失末，为政不失其道，万事可成，其功可保。
              ——〔三国·蜀汉〕诸葛亮《便宜十六策·治乱第十二》

127、**法立，有犯而必施;令出，唯行而不返。**

原典：愚谓严程峻法，绝轻陋之货，则奸镕之源塞矣。沿风正典，重耕耘之务，则邪赢之计沮矣。然后远弘教旨，大变流俗。法立，有犯而必施;令出，唯行而不返。违公窃铸者，具五刑之戮;因时力田者，悬一命之赏。不然，则贾生、晁错，复流涕而言矣，此君候之未谕三也。
                                  ——〔唐〕王勃《上刘右相书》

**辩证篇**

128、**泾溪石险人兢慎，终岁不闻倾覆人。却是平流无石处，时时闻说有沉沦。**

原典：泾溪石险人兢慎，

终岁不闻倾覆人。

却是平流无石处，

时时闻说有沉沦。

 ——﹝唐﹞杜荀鹤《泾溪》

129、**多言数穷，不如守中。**

原典:天地不仁，以万物为刍狗；圣人不仁，以百姓为刍狗。天地之间，其犹橐籥乎？虚而不屈，动而愈出。多言数穷，不如守中。

 ——﹝春秋﹞老子《老子·第五章》

130、**兵无常势，水无常形。**

原典:夫兵形象水，水之形，避高而趋下；兵之形，避实而击虚。水因地而制流，兵因敌而制胜。故兵无常势，水无常形；能因敌变化而取胜者，谓之神。故五行无常胜，四时无常位，日有短长，月有死生。                   ——﹝春秋﹞孙武《孙子兵法·虚实第六》

131、**莫言下岭便无难，赚得行人错喜欢。正入万山圈子里，一山放出一山拦。**

原典：莫言下岭便无难

赚得行人错喜欢。

正入万山圈子里，

一山放出一山拦。

                     ——〔南宋〕杨万里《过松源晨炊漆公店》

132、**睫在眼前犹不见。**

原典：百感中来不自由，角声孤起夕阳楼。
碧山终日思无尽，芳草何年恨即休？
睫在眼前长不见，道非身外更何求。
谁人得似张公子，千首诗轻万户侯。
            ——〔唐〕杜牧《登池州九峰楼寄张祜》

133、**见骥一毛，不知其状;见画一色，不知其美。**

原典：见骥一毛，不知其状;见画一色，不知其美。

                                   ——〔战国〕尸佼《尸子》

134、**不识庐山真面目，只缘身在此山中。**

原典：横看成岭侧成峰，

远近高低各不同。

不识庐山真面目，

只缘身在此山中。

                               ——〔北宋〕苏轼《题西林壁》

135、**不谋全局者，不足谋一域。**

原典：方今国势，无复雍乾财富之盛，骤语建置，微特黎民滋惧，即殊识之士亦徘徊瞻顾而不敢为。惟自古不谋万世者，不足谋一时;不谋全局者，不足谋一域。诚欲延国命于累卵之巅，举危疆以图自保，则因势制地之术，固有不容不先振其纲维，而徐措其节目之细，则迁都之说尚焉。

  ——〔清〕陈澹然《寤言·迁都建藩议》